Kuvitellaan hetki tapoja, joilla maailma voi loppua.
Se voi tulla ylhäältä -
tai alhaalta.
Tai voimme tehdä sen itse itsellemme.
Yksi asia esiintyy jatkuvasti yhtenä todennäköisimmista skenaarioista.
Jos miettii sitä, mikä voisi tappaa miljoonia,
on pandemia suurin riskimme.
Pandemia on hallitsematon tauti, joka leviää maailmalle -
tappaen miljoonia ja muuttaen yhteiskuntia.
Tiedämme, koska se on koettu ennenkin muutaman kerran.
500-luvulla pandemia tappoi puolet maailman väestöstä.
1300-luvulla toinen tappoi puolet Euroopasta.
1900-luvulla pandemia tappoi lähes 5 % maailman väestöstä kahdessa vuodessa.
Mutta siitä on 100 vuotta.
Opimme menneistä, ja olemme edistyneet paljon.
Parantunut reagointikyky, koulutus, työvoima...
TARTTUVIEN VIRUSTEN JAOSTO, CDC
Meillä on paremmat seuranta- ja kommunikaatiojärjestelmät.
On organisaatioita, kuten WHO, CDC...
Diagnostiikka, lääkkeet, hoitotiede ja rokotteet ovat parempia.
Silti sen toistumisen riski on suurempi kuin koskaan.
Laskimme sen.
Arvioimme noin viiden uuden taudin puhkeavan maailmalla joka vuosi.
Tahti on kiihtymässä.
Pandemioita syntyy väistämättä.
Luontoäiti on pahin bioterroristi.
Kisa on käynnissä, ja panokset ovat korkeita.
Tämän simulaation mukaan pandemia voisi tappaa nykyään 33 miljoonaa -
vain puolessa vuodessa.
Pandemian uhrien määrä olisi verrannollinen menneisiin suursotiin.
Talous romahtaa.
Hinta ihmiskunnalle on uskomaton, eikä yksikään maa ole immuuni -
sen synnyttämille ongelmille.
Kysymys ei siis ole, iskeekö pandemia...
Vain kolme asiaa ovat väistämättömiä: kuolema, verot ja influenssapandemiat.
...tai että milloin se iskee.
Arvioimme luonnossa olevan noin 1,5 miljoonaa virusta, joista emme tiedä.
Mikä tahansa niistä voi alkaa siirtyä ihmisiin.
Kysymys on, olemmeko valmiita siihen?
NETFLIX-DOKUMENTTISARJA
Influenssa on otettava tosissaan.
Taistelemme historian pahinta ebolaepidemiaa vastaan.
Panokset ovat korkeat.
Virus voi olla yhtä tuhoisa kuin pommi tai ohjus.
Patogeeniset organismit eivät tunne rajoja.
Asukkaat uskovat kylänsä olevan sikainfluenssan alkukoti.
Kaikenlaiset eläimet voivat olla syyllisiä.
Sairas voidaan parantaa, mutta sillä aikaa hän levittää tautia.
Tartuntatautien vastainen kampanja menestyy vain yleisön yhteistyöllä.
Emme tiedä, mitä tulevaisuus tuo tullessaan.
SEURAAVA PANDEMIA
Pandemiat alkavat näkymättömästi.
SPIROKEETAT
Mikrobit olivat luultavasti ensimmäisiä eliöitä.
Monikaan ei pysty lisääntymään itsekseen, joten ne kaappaavat muita soluja.
Niitä on kaikkialla ympärillämme, päällämme -
ja sisällämme.
Moni ei tee pahaa, mutta toiset tappavat solujamme.
Kehomme taistelee vastaan kuumeella, yskällä, aivastelulla ja ripulilla.
Mutta osa on niin vahvoja, että immuunijärjestelmämme pettää,
jolloin kuolemme.
Kaksi eri mikrobilajia synnyttää pandemioita: bakteerit ja virukset.
Virukset ovat siitä kiehtovia,
että ne ovat erittäin sopeutuneita hyppäämään lajista toiseen.
Ne synnyttävät todennäköisimmin seuraavan pandemian.
Kuten varmaan arvaat, lintuinfluenssavirukset tulevat linnuista.
Sikainfluenssa tulee sioista.
HIV tuli simpansseista. Ebola tulee luultavimmin lepakoista.
Ja moni eri tauti leviää hyttysistä.
Kun sellainen leviää ihmiseen, kutsutaan sitä eläinperäiseksi virukseksi.
Ne ovat hyvin vaarallisia.
Ne mutatoituvat nopeasti muuttaen pintarakennettaan niin,
ettei immuunijärjestelmä löydä nitä.
Ne voivat muuttua uudeksi virukseksi päästyään ihmispopulaatioon.
Niin ei käy koko ajan. Se on aika harvinaista.
Mutta kun niin käy, on jälki tuhoisaa.
Siitä pääsemme sadan vuoden takaiseen maatilaan Kansasissa.
Asia ei ole varma, mutta uskotaan, että espanjantauti alkoi vuonna 1918,
kun sairastunut lintu ja ihminen kohtasivat saman sian.
Linnulla oli lintuinfluenssavirus, joka oli -
sairastuttanut kanoja, hanhia ja ankkoja ainakin sata vuotta.
Henkilöllä taas oli eri kanta, kausi-influenssa,
joka oli tehnyt väestä sairaita satoja vuosia.
Nämä virukset eivät tarttuneet ristiin, mutta molemmat tarttuivat sikoihin.
Yhden sian solussa nuo kaksi virusta sitten yhdistyivät -
luoden eläinperäisen viruksen nimeltä H1N1.
Nämä ihmisviruksen osat mahdollistivat tarttumisen ihmiseen,
mutta lintuviruksen osat estivät immuunijärjestelmää -
tunnistamasta sitä ja taistelemasta sitä vastaan.
Kuolettava yhdistelmä.
Se tappoi 50 - 100 miljoonaa ihmistä maailmanlaajuisesti.
Sellaista ei ollut ennen koettu.
Sairauksia voi punnita kahdella tavalla: tarttuvuuden ja kuolleisuuden perusteella.
Tämä on kausi-influenssa,
ja tämä lintuinfluenssa.
Tämä on taas on vuoden 1918 yhdistelmä. Se oli tarttuva, koska se levisi ilmassa.
Virus saattoi pysyä ilmassa tartuttaen kaikki sitä hengittävät.
Vuonna 1918 se tartutti kolmasosan maailman väestöstä.
Sitten se tappoi melkein viisi prosenttia maailman väestöstä.
Teknologiamme oli sen viimeinen ainesosa.
Tämä tauti ilmestyi keskelle ensimmäista maailmansotaa.
Lähetimme väkeä sotimaan USA:sta Eurooppaan.
Sitten toimme heidät takaisin. Virus siis käytti hyväkseen -
tuota liikennettä leviten hyvin nopeasti ja tehokkaasti ympäri maailman.
Itse asiassa ihmisen teknologia on vastuussa tautien leviämisessä -
kaikkien pandemioiden kohdalla.
Musta surma saapui Eurooppaan laivoilla 1300-luvulla.
Se koostui kahdesta eri taudista.
Paiserutosta, joka tappoi jopa 60 % sairastuneista.
Ja keuhkorutosta, joka tappoi lähes kaikki sairastuneet.
Sitten oli isorokko.
Se oli Mustaa surmaa vähemmän tappava.
Se tappoi 30 % sairastuneista mutta oli tarttuvampi.
Ihmiset levittivät sitä ympäri maailman.
Pelkästään 1900-luvulla se tappoi noin 400 miljoonaa.
Nämä muut taudit ovat myös olleet pandemioita.
Mutta lopulta kehitimme suojaavia teknologioita.
Karanteeni, eli mahdollisten taudinkantajien eristäminen,
kehitettiin ensi kerran Musta surman aikaan.
Sitten kehitimme mikroskoopit nähdäksemme vihollisemme ensimmäistä kertaa.
Sitten tulivat antibiootit.
Ne vähensivät bakteeritautien tappavuutta.
Ja isorokko johti ensimmäiseen joitain viruksia vastaan suojaavan -
rokotteen kehittämiseen.
Rokote toimii niin, että meihin ruiskutetaan viruksen proteiineja,
jolloin luomme vasta-aineita, pieniä molekyylejä, jotka kiinnittyvät -
virukseen neutralisoiden ja mahdollistaen sen poistumisen elimistöstä.
Kun meihin tarttuu oikea virus, syntyy immuunivaste nopeasti,
jolloin vasta-aineet häätävät viruksen.
Jos tarpeeksi moni saa rokotuksen, on taudin melkein mahdoton levitä.
Isorokko julistettiin hävitetyksi vuonna 1980.
Nämäkään taudit eivät tapa enää yhtä paljon kuin ennen.
Antiretroviraalilääkkeet -
ovat tehneet HIV:nkin kaltaisista viruksista vähemmän vaarallisia.
Internet auttaa meitä huomaamaan ja eristämään taudit aiemmin.
Siksi tutkimusten mukaan pienempi joukko ihmisiä sairastuu nyt tartuntatauteihin.
Mutta samalla epidemioita puhkeaa useammin.
Se johtuu pitkälti uusista eläinperäisistä viruksista.
Arvioidusta 1,6 miljoonasta tuntemattomasta viruksesta luonnossa -
tiedämme tällä hetkellä noin 3 000:sta.
Eli siis alle 0,01 %.
Seuraavan pandemian voi siis aiheuttaa virus, johon emme ole valmiita.
Tiedämme aika tappavia, mutta luonnossa on sellaisia,
jotka ovat tappavampia, helpommin leviäviä -
ja joihin meillä ei ole lääkkeitä tai rokotteita. Ne ovat suurin riski.
Sitä kutsutaan tauti X:ksi.
Tiedämme olevamme valmistautumattomia,
koska niitä on nähty ennenkin.
Tämä on lihatori Kiinan Lianghuassa.
Läntisiin toreihin verrattuna, joissa eläimet ovat saapuessaan kuolleita,
tämä lihatori myy hyvin tuoretta lihaa.
Se tapetaan paikan päällä.
Siksi se on oikea tauti X -tehdas.
Eri eläinlajeja pinotaan toistensa päälle.
Niiden veri ja liha sekoittuu ennen välittämistä ihmiseltä ihmiselle.
Samalla virukset sekoittuvat ja muuntuvat -
lisäten riskiä sellaisen päätymisestä ihmisiin.
Niin luultavasti kävi eteläkiinalaisella torilla vuonna 2002.
Silloin jotkin torit myivät villieläimiä, kuten käärmeitä,
sivettikissoja ja lepakoita.
Kysyntä oli suurta.
Kiinan Foshanissa marraskuun 16. mies sairastui valmistettuaan aterian -
kanasta, kissasta ja käärmeestä.
Hänellä oli keuhkokuumeen oireita. Kuumetta, yskää ja hengitysvaikeuksia.
Kun keuhkokuumeen hoito ei tehonnut,
viranomaiset sanoivat sitä epätyypilliseksi keuhkokuumeeksi.
Mutta sitten se alkoi levitä, ja ihmisiä alkoi kuolla.
Hengitystieinfektioiden ryppäitä raportoitiin Kiinan sairaaloissa.
Se on tuttua.
Tietyt influenssaviruskannat loivat epidemioita Aasiassa monesti.
ENTINEN YLILÄÄKÄRI
Ne huomioitiin, ja niistä huolehdittiin,
mutteivät ne olleet erityisen pelottavia.
CDC:n ja WHO:n väki alkoi ottaa huhut tästä taudista huomioon.
Niinpä he kysyivät Kiinan valtiolta: "Mitä oikein on meneillään?"
Asia selvisi maailmalle, kun joku -
yhdestä niistä kaupungeista päätti mennä Hong Kongiin.
Hong Kong oli harvinaisen paha paikka sille.
Vuonna 2003 Hong Kongissa asui noin seitsemän miljoonaa henkeä.
Vuosittain siellä kävi 16 miljoonaa turistia,
ja yli 500 kansainvälistä lentoa kulki sen kautta päivittäin.
Yksi mies saapui helmikuun 21. jo valmiiksi sairaana.
Hän kirjautui hotelli Metropoleen suunnaten 9. kerroksen huoneeseensa.
Siellä hän oksensi tai yski sylkien pisaroita pitkin hissiä ja käytävää.
Siten hän tartutti 16 ihmistä, jotka levittivät taudin ympäri maailman.
Tämän huoneen mies lensi seuraavana päivänä -
Vietnamin Hanoihin ja kirjautui sairaalaan,
jossa hän tartutti lääkäreitä ja hoitajia. Yksi lääkäreistä vei taudin Bangkokiin.
THAIMAA
Silloin WHO julisti kansainvälisen hätätilan -
ja nimesi taudin virallisesti.
Äkillinen vakava keuhkotieoireyhtymä.
Lyhennettynä SARS.
Pari päivää myöhemmin aiheuttaja löytyi. Se oli aiemmin tuntematon virus.
Metropolessa tämän huoneen nainen lensi kotiin Torontoon ja kuoli.
Hänen poikansa kirjautui sairaalaan.
Muistan katsoneeni lasten kanssa uutisia, kun yhtäkkiä näin -
oman Mount Sinai -sairaalani uutisissa.
Silloin ensi kerran oli selvää, että siitä tulisi ongelma.
Noin viikkoa myöhemmin me huomasimme,
että suuri osa sairaalan henkilökunnasta oli sairastunut SARS:iin.
Kuka päivystäisi tiistaina? Jonkun muun pitää päivystää.
Mikä heidän työnsä on, ja kuka heitä tuuraisi?
Joskus yhden vanhemman lääkärin menetys osastolta -
vie koko osaston kaaokseen.
Oloni oli hyvä kotiin tullessani, mutta heräsin yöllä -
huonovointisena ja kuumeisena.
Silloin tiesin saaneeni tartunnan.
Maaliskuun loppuun mennessä 47 sairastui Torontossa,
ja sadat muut olivat karanteenissa, Allison mukaan luettuna.
SARS:issa oli pelottavinta se,
että varhaisoireet olivat vähäisiä ja vaikeasti tunnistettavia.
Siksi se levisi edistyneissäkin sairaaloissa.
Hong Kongissa oli painajainen valloillaan.
SARS levisi nopeammin kuin koskaan.
SARS:ia sairastava mies oli tässä huoneistossa.
Hän ripuloi. SARS-virus kulki vessan käytön jälkeen -
putkia pitkin alapuolen asuntoon, jossa tuuletin puhalsi viruksen -
rakennuksen ilmanvaihtokuiluun ja yläpuolen asuntoihin.
Siitä tuuli puhalsi viruksen lähirakennuksiin,
jolloin sitä oli vaikeampi eristää.
Se oli painajaisskenaario.
Sitä ei ole tekemisissä sairaan kanssa suoraan.
Sitä on silloin vaikeampi jäljittää,
koska tartunnan lähde ei välttämättä ole tiedossa.
Kaikkiaan 329 henkeä sairastui tässä asuintalossa,
ja sadat laitettiin karanteeniin.
Maailma oli paniikissa.
Pelko SARS:in leviämisestä lemmikkien kautta on saanut -
pekingiläiset hylkäämään eläimensä.
Taksiviranomaiset testaavat taksikuskeja kuumeen varalta,
joka on yksi SARS:in oire.
Osittain kyse on siitä, miten kovasti -
luotamme viranomaisiin.
Onko ihan mahdotonta, että tämän on voinut käynnistää -
jonkinlainen terroristinen taho?
Vuoden 2003 maaliskuussa kaikki on mahdollista.
1 755 sairastui Hong Kongissa. 300 heistä kuoli.
Torontossa 251 sairastui ja 41 kuoli.
Tartuntoja oli ainakin 26 maassa.
Lopulta SARS tappoi 774 henkeä, noin 10 % sairastuneista.
Sitten SARS teki jotain odottamatonta.
Hauskaa siinä on se, että vähän ajan päästä se vain katoasi.
Se vain ei ollut sitkeä virus.
Emme aluksi tienneet sitä, mutta niin se lopulta oli.
Ei se minusta menestystarina ollut vaan enimmäkseen onnea.
Virheitä nimittäin tehtiin paljon.
Kiinalaisviranomaiset myönsivät ongelman vasta kun -
18 oli kuollut ja satoja oli sairaana.
Pyrimme kaikin tavoin korjaamaan heikkouksiamme -
ja työmme virheitä.
SARS:in jälkeen Maailman terveysjärjestö -
kokosi yhteen 196 maata, ja kaikki sitoutuivat kehittämään -
kykyään havaita, arvioida, ilmoittaa ja raportoida -
julkisterveydellisistä uhista epidemiat mukaan lukien.
Vuonna 2014 vain kolmasosa noudatti sopimusta.
Pandemian suuri ongelma on, ettemme tiedä, koska se iskee.
Siksi on helppo viivytellä.
Vaaditaan voimakasta poliittista tahtoa sanoa:
"Juuri nyt tilanne ei ole paha, mutta panostamme julkisterveyteen silti,
koska tiedämme, että jonain päivänä niin on."
SARS osoitti, miten kauas ja nopeasti virus voi nykyään kulkea.
SARS kiersi maailman viikoissa.
On mahdollista, että seuraava tekee sen päivissä.
Sen mukana emme pysyisi.
Jos siis haluamme pysäyttää seuravaan pandemian,
on se paras pysäyttää lähtöpisteessään.
SARS aloitti elämänsä hiljaa villieläimen sisällä.
Sen uskotaan saaneen alkunsa lepakoista Etelä-Kiinassa.
Tieteilijät ovat käyneet näissä luolissa epidemian jälkeen -
pyydystämässä ja tutkimassa lepakoita samankaltaisten virusten varalta.
Löydöksiä on paljon, ja se mahdollistaa varoitusjärjestelmän luonnin.
Löytäessämme sellaisen teemme hälytyksen, jolloin Kiinan valtio -
pyrkii vähentämään niiden populaatioiden altistusta viruksille.
Näitä viruksia ei löydy ainoastaan Kiinasta.
Tämä kartta näyttää, mistä uusi virus todennäköisesti löytyy.
Uusien tautien etulinjoja ovat paikat, kuten tien päätepiste -
tropiikissa, jonne joku on rakentanut -
uuden kaivoksen, ja ihmisiä on muuttanut sinne.
Koska ruokaa ei ole, he metsästävät villieläimiä.
Tai kyse on laajentuvasta kaakkoisaasialaisesta farmista,
jonka lähistöllä on lepakoita, jotka levittävät viruksia sikoihin.
Tämä on vallankumouksellinen keino suojautua pandemioita vastaan,
mutta se ei estä jokaista uutta tautia.
Sitä varten rokotteita on parannettava.
Jos ennennäkemätön tauti iskee,
kestää rokotteen kehittäminen sitä tautia vastaan noin neljästä viiteen vuotta.
Uudet teknologiat voivat lyhentää sitä aikaa.
Sitä varten perustettiin CEPI-niminen järjestö.
Se kehittää rokotetta tauti X:ää vastaan.
Perinteiset rokotteet ruiskuttavat virusten proteiineja,
ja niiden valmistaminen on pitkä ja kallis prosessi.
Uusi rokote ei käytä niitä.
Se syöttää geenimateriaalia, joka käskee kehoa tuottamaan niitä proteiineja itse.
Keho tuottaa silloin proteiinit ja niiden vasta-aineet itse.
Tieteilijät voivat muokata materiaalin niin, että keho -
voi tuottaa lähes minkä vain viruksen proteiineja.
Kun keksitään, miten se voidaan syöttää kehoon, voi se vähentää -
uuden rokotteen kehittämisajan vuosista vain 16 viikkoon.
Sillä välin tieteilijät yrittävät kehittää universaalia influenssarokotetta,
joka tekisi meistä immuuneja kaikille influenssaviruksille ainiaaksi.
Yksikään näistä universaaleista influenssarokotteista -
ei ole läheskään valmis yleiseen käyttöön.
Mutta USA:n ja Euroopan valtiot -
ovat tukeneet sitä tutkimusta toisin kuin vielä -
pari vuosikymmentä sitten, koska he ymmärtävät,
että influenssa on ikuinen ja vakava uhka.
Totuus on, että ihmisteknologia on tehnyt seuraavasta pandemiasta väistämättömän.
Avohakkuut tuovat villieläimet kontaktiin useampien ihmisten kanssa.
Maatalousteollisuus pakottaa eläimet lähemmäs toisiaan, jolloin viruksilla -
on enemmän mahdollisuuksia yhdistyä meihin tarttuviksi kannoiksi.
Niillä on myös enemmän leviämistapoja kuin koskaan.
Mutta teknologia on pysäyttänyt pandemioita ennenkin.
Vain se auttaa seuraavaankin.
Tiedämme sen, koska tätä kisaa on käyty siitä lähtien, kun elämä alkoi Maassa.
Aina pandemian iskiessä toivomme, että olisimme sijoittaneet enemmän.
Emme ole tehneet läheskään tarpeeksi.
Tekstitys: Antti Rinta-Loppi